C 216/42

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 216/17)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”CERASUOLO DI VITTORIA”

Viitenumero: PDO-IT-A0773-AM02

Tiedonannon päivämäärä: 5.3.2020

HYVÄKSYTYN MUUTOKSEN KUVAUS JA PERUSTELUT

1. Viinien kuvaus

Kuvaus: Viinien Cerasuolo di Vittoria ja Cerasuolo di Vittoria Classico pienintä kokonaisalkoholipitoisuutta lasketaan 13,00:sta 12,50 tilavuusprosenttiin.

Perustelut: Kun otetaan huomioon DOCG-viinien Cerasuolo di Vittoria ja Cerasuolo di Vittoria Classico tuotantoon käytettävien rypäleiden laatu ja viiden viimeksi tapahtuneen sadonkorjuun tiedot kaikilla neljällä alueella, jotka edustavat nimityksen vaihtelevia korkeusoloja, korjattujen rypäleiden pienimmän luonnollisen kokonaisalkoholipitoisuuden kirjattu keskiarvo on aina ylittänyt 12,5 tilavuusprosenttia. Sen vuoksi kuluttajille halutaan tarjota viiniä, jonka alkoholipitoisuus johtuu yksinomaan käytettyjen rypäleiden sokereista ilman viinien ja/tai puristemehujen valmistusvaiheessa tapahtuvaa väkevöimistä. Kun luonnollinen vähimmäisalkoholipitoisuus vahvistetaan vastaamaan nautittavien viinien alkoholipitoisuutta, nimityksessä Cerasuolo di Vittoria suuntaudutaan luonnolliseen tuotantoon sekä tuotantoalueen eri osien ja lajikkeiden Nero D’Avola ja Frappato laadun ja ominaisuuksien painottamiseen. Tämä vastaa myös markkinoiden suuntauksia, joissa yhä enemmän otetaan huomioon tuotannon kestävyys ja pyritään luonnollisiin ja laadullisiin ominaisuuksiin, jotka ilmaisevat yhteyden tuotantoympäristöön.

Muutos koskee viinien kuvausta yhtenäisen asiakirjan 1.3 kohdassa ja tuote-eritelmän 6 artiklaa.

2. Erityiset viininvalmistusmenetelmät

Kuvaus:

Valmistusmenetelmissä täsmennetään väkevöimiskielto.

Perustelut:

Kielto liittyy DOCG-nimityksen Cerasuolo di Vittoria ja Cerasuolo di Vittoria Classico erittäin laadukkaaseen tuotantotapaan, johon kuuluu mainittujen viinien mahdollisimman luonnollinen ilmentymä. Viimeksi kuluneiden vuosien satotietojen analyysi osoittaa, että rypäleiden korjuuhetkellä kirjattu keskimääräinen vähimmäisalkoholipitoisuus on aina suurempi kuin 12,5 tilavuusprosenttia, minkä vuoksi ei ole tarpeen käyttää väkevöimistä puristemehujen ja/tai viinien valmistusvaiheessa.

Muutos koskee yhtenäisen asiakirjan 1.5 kohtaa ja eritelmän 5 artiklaa.

YHTENÄINEN ASIAKIRJA

1. Tuotteen nimi

Cerasuolo di Vittoria

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinien kuvaus

”Cerasuolo di Vittoria” ja ”Cerasuolo di Vittoria Classico”

Väri: kirsikanpunaisesta purppuranpunaiseen tai granaatinpunaiseen vivahtava

Aromi: kukkaisesta hedelmäiseen; kirsikkainen, kypsytetyissä viineissä voi olla myös kuivatun luumun, suklaan, nahan ja tupakan sävyjä.

Maku: kuiva, täyteläinen, pehmeä, harmoninen.

Kokonaisalkoholipitoisuus vähintään: 12,5 til-%;

Sokeriton uutos vähintään: 27 grammaa litraa kohden

Yleiset analyyttiset ominaisuudet Kokonaisalkoholipitoisuus enintään (til-%): Todellinen alkoholipitoisuus vähintään (til-%): Vähimmäishappopitoisuus: 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

Väkevöimisen kielto

Asianomainen viininvalmistusmenetelmien rajoitus

Väkevöimiskielto valmistusvaiheessa liittyy DOCG-nimityksen Cerasuolo di Vittoria ja Cerasuolo di Vittoria Classico erittäin laadukkaaseen tuotantotapaan, johon kuuluu mainittujen viinien mahdollisimman suuri luonnollinen ilmentymä. Koska jo rypäleiden alkoholipitoisuus on korkea eli vähintään 12,5 tilavuusprosenttia, on varmaa, että saatavien viinien kokonaisalkoholipitoisuus on ihanteellinen ilman ylimääräisen sokerin lisäämistä.

b. Enimmäistuotokset

”Cerasuolo di Vittoria” ja ”Cerasuolo di Vittoria Classico”

8 000 kg rypäleitä hehtaarilta

6. Rajattu maantieteellinen alue

Tuotantoalue sijaitsee Sisilian alueella Ragusan maakunnassa ja kattaa kokonaisuudessaan Vittorian, Comison, Acaten, Chiaramonte Gulfin ja Santa Croce Camerinan kuntien alueet sekä osan Ragusan kunnan alueesta. Caltanissettan maakunnassa tuotantoalue käsittää osan seuraavien kuntien alueesta: Niscemi, Gela, Riesi, Butera ja Mazzarino. Catanian maakunnassa tuotantoalue käsittää osan seuraavien kuntien alueesta: Caltagirone, Licodia Eubea ja Mazzarrone.

7. Pääasialliset rypälelajikkeet

Calabrese N. – Nero d’Avola N.

Frappato N. – Frappato d’Italia

8. Yhteyden/yhteyksien kuvaus

DOCG ”Cerasuolo di Vittoria”

Ensisijaisen tärkeitä ovat tuotantoalueeseen liittyvät inhimilliset tekijät, jotka ovat osana vakiintunutta perinnettä osaltaan edistäneet suojatun alkuperänimityksen ”Cerasuolo di Vittoria” myöntämistä tälle viinille. Analyyttiselta ja aistinvaraiselta kannalta arvioituina näillä viineillä on erittäin selkeitä ja erityisiä ominaisuuksia, joiden perusteella ne ovat hyvin yksilöllisiä ja tyypiltään sidoksissa maantieteelliseen alueeseen.

9. Olennaiset lisäedellytykset (pakkaaminen, merkinnät, muut vaatimukset)

EI OLE.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/15124

(1) EUVL L 9, 11.1.2019, s. 2.